PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 161, el. p. soc.rupyba@prienai.lt

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS 2024 METŲ SOCIALINIŲ PASLAUGŲ PLANO PATVIRTINIMO“ PROJEKTO aiškinamasis Raštas

Sprendimo projekto tikslai ir uždaviniai:

Lietuvos Respublikos socialinių paslaugų įstatymas ir Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, nurodo savivaldybėms kasmet sudaryti ir patvirtinti socialinių paslaugų planus.

Tikslas – planuoti socialinių paslaugų teikimą Prienų rajono gyventojams.

Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 12 punktas nurodo, kad viena iš savarankiškųjų savivaldybių funkcijų yra socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas. Lietuvos Respublikos socialinių paslaugų įstatymo 13 straipsnio 3 dalis nurodo, kad socialinių paslaugų teikimo mastui ir rūšims pagal gyventojų poreikius nustatyti savivaldybė kasmet sudaro ir tvirtina socialinių paslaugų planą. Socialinių paslaugų planas sudaromas vadovaujantis Vyriausybės ar jos įgaliotos institucijos patvirtinta Socialinių paslaugų planavimo metodika.

Laukiami rezultatai:

Informacija apie savivaldybės socialinių paslaugų teikimą ir planavimą bus išdėstyta viename dokumente, su kuriuo galės susipažinti gyventojai, paslaugų teikėjai.

Lėšų poreikis ir šaltiniai:

Prienų rajono savivaldybės 2024 metų socialių paslaugų plano priemonėms įgyvendinti numatoma išleisti 2370,4 tūkst. Eur savivaldybės biudžeto lėšų, 2044,7,0 tūkst. Eur valstybės biudžeto specialiųjų tikslinių dotacijų, 372,8 tūkst. Eur ES struktūrinių fondų lėšų. Lėšos numatytos 2024 m. savivaldybės biudžete.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nepridedamas.

Skyriaus vedėja	Sandra Mekionienė

Gitana Sabaliauskienė, tel. (8 319) 61 131, el. p. gitana.sabaliauskiene@prienai.lt